| **No Tėu노태우, 盧泰愚** |
| --- |
| Pietų Korėjos prezidentas |
|  |
| Gimė | 1932 m. gruodžio 4 d.Tegu, Korėja |
| Mirė | 2021 m. spalio 26 d. (88 metai)Seulas, Pietų Korėja |
| Pilietybė | Korėjos Respublikos |
| Sutuoktinis (-ė) | Kim Oksuk (김옥숙) |
| Religija | Budizmas |
| Pietų Korėjos prezidentas |
| Ėjo pareigas | 1988 m. vasario 25 d. – 1993 m. vasario 24 d. |
| Ankstesnis | Čion Duhan |
| Vėlesnis | Kim Jongsam |
|  |
| Partija | Demokratinė Teisingumo partija |
|  |
|  **Vikiteka** | Roh Tae-woo |
| Parašas |
|  |

**No Tėu** (kor. 노태우 / 盧泰愚; 1932 m. gruodžio 4 d. Tegu, Korėjoje – 2021 m. spalio 26 d. Seule, Pietų Korėjoje) – Pietų Korėjos politikas, buvęs šalies prezidentas, pareigas ėjęs 1988–1993 m. laikotarpiu.

Biografija
----------

No Tėu gimė Tegu mieste, dabartinėje Pietų Korėjoje (tuo metu teritorija buvo valdoma Japonijos). Pabaigęs mokyklą įstojo į armiją, 1951–1955 m. studijavo Korėjos Karo akademijoje. Ją pabaigęs toliau tarnavo armijoje. 1959 m. mokėsi JAV Specialiojoje karybos mokykloje, 1968 m. baigė Korėjos Armijos Karo kolegiją. 1974 m. gavo komandato laipsnį, dirbo 9-tojoje specialiųjų pajėgų brigadoje. 1979 m. gavo generolo majoro laipsnį, tais pačiais metais dalyvavo Čion Duhan rengtame perversme.

1981 m. No Tėu atsisakė darbo armijoje ir perėjo į politiką. 1981–1983 m. buvo Saugumo ministras, 1982 m. trumpą laiką – Sporto ministras, 1982–1983 m. – Vidaus reikalų ministras. 1983 m. liepą buvo paskirtas Seulo olimpinio organizacinio komiteto prezidentu, o po metų – 1984 m. spalį – Korėjos olimpinio komiteto prezidentu.

1985 m. No Tėu buvo išrinktas į parlamentą, ėjo valdančiosios Demokratinės Teisingumo partijos pirmininko pareigas. 1987 m. buvo iškeltas kaip kandidatas į prezidentus, aktyviai palaikė šalies demokratinės reformos planus. Tų pačių metų pabaigoje vykusiuose rinkimuose No Tėu aplenkė kitus kandidatus ir, surinkęs 36,6 % balsų, tapo naujuoju Pietų Korėjos prezidentu. Jis aktyviai ėmėsi veiksmų atitolinti šalį nuo autoritarizmo, panaikino suvaržymus žiniasklaidai, žmonių susibūrimams į politines partijas, paleido politinius kalinius. No Tėu prezidentavimo laiku vėl buvo pradėtos derybos su Šiaurės Korėja, tačiau jomis nebuvo pažengta toliau, nei ankstesniais kartais. Geriau sekėsi santykiuose su TSRS ir Kinija. Su pirmąją diplomatiniai ryšiai buvo užmegzti 1990 m. rugsėjo mėnesį, o su antrąją – 1992 m. rugpjūtį.

1993 m. No Tėu ir prieš jį prezidentu buvęs Čion Duhan buvo apkaltinti korupcija ir prisidėjimu prie 1979 m. perversmo bei 1980 m. įvykdytų Kvandžu žudynių. 1996 m. teismas juos abu pripažino kaltais: Čion Duhan paskirta mirties bausmė, vėliau pakeista į įkalinimą iki gyvos galvos, o No Tėu nuteistas 22 metų laisvės atėmimu, kuri vėliau taip pat buvo sušvelninta iki 17 metų. 1997 m. gruodį tuometinis prezidentas Kim Jongsam abiem asmenims suteikė amnestiją.

Šaltiniai
---------

1. ↑  Cha, Sangmi; Smith, Josh (2021-10-26). „South Korea's former president Roh Tae-woo dies at 88 - hospital". *Reuters* (anglų).  Nežinomas parametras `|url-status=` ignored (pagalba)

* Andrew C. Nahm. Historical Dictionary of the Republic of Korea. Scarecrow Press, 2004.

| Politinis postas |
| --- |
| Prieš tai:**Čion Duhan** | **Pietų Korėjos prezidentas**1988 m. vasario 25 d. – 1993 m. vasario 24 d. | Po to:**Kim Jongsam** |

|  |  |  |  |  |  |
| --- | --- | --- | --- | --- | --- |
| 

| Ž • A • RPietų Korėja Pietų Korėjos prezidentai |
| --- |
|  |
| Presidential Seal of South Korea | 
I Singmanas • Heo Jeong (laikinasis) • Jun Boson • Pak Čionghy • Čoi Kjūha • Pak Čhunghunas (laikinasis) • Čion Duhanas • No Tėu • Kim Jongsamas • Kim Dedžiunas • No Mu Hionas • Goh Gun (laikinasis) • I Mjongbakas • Pak Kunhe • Hvang Kioan (laikinasis) • Mun Džėinas • Jun Sokjolas | Presidential Standard of South Korea |

 |